b'\n_START_ARTICLE_\nPekka Huuskonen\n_START_PARAGRAPH_\nPetter (Pekka) Johannes Huuskonen (23. marraskuuta 1880 Karttula \xe2\x80\x93 22. elokuuta 1975 Ruovesi) oli suomalainen ylipuutarhuri ja runoilija. Huuskonen k\xc3\xa4ytti monia eri nimimerkkej\xc3\xa4, muun muassa Per Hov,Per Hut,KaHu P.J.H.,Pekka Perka ja Pekka Pirttilampi._NEWLINE_Huuskosen vanhemmat olivat suutari Adam Huuskonen ja Brita Sanna Saastamoinen. H\xc3\xa4n k\xc3\xa4vi maamieskoulun ja 1905 puutarhakoulun. Huuskonen opiskeli my\xc3\xb6s useissa kansanopistoissa._NEWLINE_Huuskonen toimi eri puolilla Suomea puutarhurina, puutarhaneuvojana ja -opettajana. H\xc3\xa4n suunnitteli my\xc3\xb6s puutarhoja, puistoja ja hautausmaita. El\xc3\xa4kkeelle j\xc3\xa4\xc3\xa4ty\xc3\xa4\xc3\xa4n 1948 Huuskonen muutti vaimonsa kanssa t\xc3\xa4m\xc3\xa4n syntym\xc3\xa4kotiin Ruoveden Ruhalan It\xc3\xa4rantaan. T\xc3\xa4t\xc3\xa4 taloa Huuskonen alkoi kutsua Ruhalan runopajakseen._NEWLINE_Huuskosen ensimm\xc3\xa4inen julkaistu runo ilmestyi Koitto-lehdess\xc3\xa4 vuonna 1897. H\xc3\xa4nen runojaan julkaistiin sitten monissa muissa lehdiss\xc3\xa4 ja julkaisuissa (Kyl\xc3\xa4kirjaston Kuvalehti, Kansanvalistusseuran Kalenteri, Nyyrikki, Vipunen, Suomen Kuvalehti). H\xc3\xa4n avusti my\xc3\xb6s pitk\xc3\xa4\xc3\xa4n Nuori Kansa -lehte\xc3\xa4. Huuskonen julkaisi omakustanteina 11 runokokoelmaa vuodesta 1963 l\xc3\xa4htien ja kaikkiaan h\xc3\xa4n julkaisi noin 3 000 runoa. H\xc3\xa4n osallistui my\xc3\xb6s runokilpailuihin ja voitti J. H. Erkon muistoksi j\xc3\xa4rjestetyn runokilpailun sek\xc3\xa4 S\xc3\xb6derstr\xc3\xb6min runokilpailun._NEWLINE_Pekka Huuskonen oli naimisissa vuodesta 1909 Hilda (Mathilda) It\xc3\xa4rannan kanssa.'